**220804**

**Мінажат ете алмаған кезде**

***«Бұл жайт біздің өзімізге емес, Құдайға ғана сүйене алуымыз үшін де осылай болды. Ол өлгендерді тірілте алады ғой. 10Мұндай қорқынышты ажал қаупінен Ол бізді құтқарып алды және әлі де құтқаруда; сондай-ақ болашақта да құтқаратын болады деп Оған нық сенім артамыз.»***

***(Қорынттықт. 2-хат 1:9-10)***

Ләйлә қатты шаршаған еді. Ол күйеуі екеуі сәбилі болу үшін көп рет мінажат еткен еді. Олар әртүрлі дәрігерге барды. Айлар, содан соң жылдар өтті. Бірақ нәресте де, неге балалы бола алмайтындарын түсіндіретін себеп те болмады. Сөйтіп, Ләйла әкесіне: «Мен басқа бұл нәрсе туралы мінажат ете алмаймын! Шаршадым!», - деді.

Сізде Ләйләні түсінетін шығарсыз. Кез келген мұқтаждығыңызға ұзақ жылдар бойы мінажат етіп, оған жауап алмаған соң, сол нәрсе туралы мінажат етуден шаршап кеткен кезіңіз болды ма? Егер солай болса, сіз жалғыз емессіз.

Исаның ізбасары, ең алдымен, сіз Киелі Рухтан сіз үшін мінажат етуін сұрай аласыз. Римдіктерге 8:26: «Сонымен қатар әлсіреген бізді Киелі Рух та қолдайды. Тәңір Иеден не тілейтінімізді дұрыстап білмесек те, Киелі Рухтың Өзі біз үшін өтініш етіп, сөзбен айта алмас ыңқыл, күрсінісімізді Оған жеткізеді.» деп жазылған.

Сондай-ақ, Құдайдың кім екенін еске алу — Оның қабілеті мен мәңгілік сүйіспеншілігі туралы қайта ойлану күшті жігер береді. Қорынттықтарға жазған 2 хатта: «Біздің Құдайымыз, өлгендерді тірілтеді» — делінген. (2 Қорынттықтарға 1:9-10). Оған қоса, өлілерді тірілтетін Құдай былай дейді: «Саған деген сүйіспеншілігім мәңгілік, берік мейіріміммен сені Өзіме баурап келемін.” (Еремия 31:3). «көктегі Әкеміз берген қай нәрсе де игі.» (Жақып 1:17).

Сонымен қатар, кейде басқа адамдардың сіз үшін мінажат етуі қажет болуы мүмкін. Мысырдан шығу 17 тарауында, Мұсаның шаршап, әрі қарай жүре алмағаны туралы айтылады. Сол кезде, адамдар оның қасында тұрып, Құдайдың ісі аяқталғанша қолдарын көтеріп мінажат етті.

Ләйлә мінажат етуден шаршаған еді. Бірақ Ләйләнің әкесі оның мінажатын жалғастыра берді. Құдай сол мінажаттарға жауап берді, және бүгінгі күні сол көптен күткен сәби, ересек адам.